Jacob Buksti (S), 2002-04-16:
For Socialdemokratiet har det altid været afgørende at fastholde og udvikle Danmarks position som en af Europas førende søfartsnationer og samtidig sikre, at dansk skibsfart har konkurrencebetingelser, som gør, at det er muligt.
Derfor har Socialdemokratiet også under hele udvalgsbehandlingen været meget ivrige efter at sikre, at vi kunne få en bred løsning og et bredt flertal for de beslutninger, der skal træffes her i Folketinget. Desværre har vi konstateret, at regeringen heller ikke i denne sag har udvist nogen form for forhandlingsvilje eller lydhørhed over for saglige argumenter fra andre partier. Ganske vist har skatteministeren ment, han gerne ville tænke over vores forslag, men tankevirksomheden har ikke givet sig udslag i synbare resultater.
Derfor har Socialdemokratiet stillet en række ændringsforslag til L 92 og L 93, som skal rette op på nogle af de forhold, som er uacceptable, eller som kan misbruges til at undvige en normal beskatning uden for lovforslagets virkeområde. Lovforslaget indeholder således en mekanisme, som har til formål at fastholde grundlaget for gamle, udskudte skatter, såfremt man flytter sin rederivirksomhed væk fra Danmark eller nedjusterer sin virksomhed i betydeligt omfang. Således som bestemmelsen er udformet, er problemet, at de latente skatter udhules år for år og dermed virker stik imod lovforslagets hovedformål, nemlig at fastholde rederivirksomheden i Danmark.
Tværtimod bliver det år for år billigere at flytte sin virksomhed væk fra Danmark i forhold til betaling af de gamle, udskudte skatter.
en reguleringsmekanisme, som sikrer mod denne udhuling.
Så er det uforståeligt for os, at regeringens skattestop også spøger i denne sammenhæng.
Det er helt uforståeligt, at man på grund af skattestoppet fastfryser tonnageskatten i kroner og øre i en lov, hvor det skattepligtige beløb indgår i den almindelige selskabsbeskatning.
Det vil svare til, at man i det øvrige indkomstskattesystem ville fastfryse indkomstskatterne i kroner og øre selv uden inflationsudvikling ved stigende, løbende indkomster.
Det illustrerer ganske præcist skattestoppets groteske karakter.
Derfor foreslår Socialdemokratiet i ændringsforslag nr. 8, at tonnageskattesatserne på sædvanlig vis bliver reguleret efter personskattelovens § 20.
Endelig er det fuldstændig uforståeligt, at regeringen foreslår, at lovforslagene skal have virkning fra og med indkomståret 2001.
Ved lovenes vedtagelse skal virksomhederne allerede efter gældende regler have afleveret deres regnskaber i Erhvervs- og Selskabsstyrelsen.
Det har endvidere intet formål at foreslå så grundlæggende ændringer med tilbagevirkende kraft, da forslagets hele formål jo er at sikre en fremtidig adfærd hos rederierne, som fastholder Danmark som søfartsnation.
Man kan jo ikke ændre adfærden med tilbagevirkende kraft.
Jeg vil gerne bede skatteministeren om herfra klart at tilkendegive, hvordan det kan være, at man skal ændre loven for en periode, hvor loven ikke kan have nogen virkning for den fremtidige adfærd.
Det forekommer os fuldstændig uforståeligt.
Lovforslagene er teknisk set
De parter og organisationer uden for ministerier og Folketinget, som har vist betydelig interesse for forslaget, har en klar egeninteresse i sagen.